Det er soldater i Heimevernets innsatsstyrker i hele landet, samt HV-ungdom som får sjansen til å delta på utvekslingen.
For innsatsstyrken er det noen formelle krav som må være i orden, som for eksempel plettfri vandel, gyldig pass, behersker engelsk godt, er godt trent og har god helse, samt være over 21 år. I tillegg vil troppsbefalet vurdere innsatsen til kandidatene gjennom året. For mer informasjon og om du er interessert, ta kontakt med troppsbefalet ditt.
For HV-ungdommen gjelder mange av de samme kriteriene, utenom kravet om alder. HV-ungdom som er interessert bør signalisere dette til befalet sitt.